HL กางแผนปี 66 รายได้โตเกิน 20% ลุยผุด 14 สาขาใหม่ หนุนทั้งปีแตะ 50 แห่ง
HL กางแผนปี 66 รายได้โตเกิน 20% ลุยผุด 14 สาขาใหม่ หนุนทั้งปีแตะ 50 แห่ง จากปีก่อน 36 สาขา แย้ม Q1/66 แจ่มรับอานิสงส์ “ช้อปดีมีคืน-ท่องเที่ยวจีน” ดันยอดขายทะลัก
HL กางแผนปี 66 รายได้โตเกิน 20% ลุยผุด 14 สาขาใหม่ หนุนทั้งปีแตะ 50 แห่ง แย้ม Q1/66 แจ่ม! รับอานิสงส์ “ช้อปดีมีคืน-ท่องเที่ยวจีน”
30 ม.ค. 2566

ภก.ธัชพล ชลวัฒนสกุล  ประธานเจ้าหน้าที่บริหาร บริษัท เฮลท์ลีด จำกัด (มหาชน) หรือ HL เปิดเผยว่าในปี 2566  บริษัทฯตั้งเป้ารายได้เติบโตมากกว่า 20% จากปีก่อน โดยบริษัทฯมีแผนเปิดสาขาใหม่อีก 14 แห่ง ซึ่งเน้นในพื้นที่กรุงเทพมหานครและปริมณฑลทำให้ภายในสิ้นปีนี้จะมีสาขารวมทั้งสิ้น 50 สาขา จากปีก่อนที่มีสาขารวม 36 สาขา  โดยแต่ละสาขาจะมีขนาดพื้นที่แตกต่างกัน โดยพื้นที่ประมาณ 70-80 ตารางเมตร คาดว่าจะใช้งบลงทุนราว 2 ล้านบาทต่อสาขา ขนาด 80-150 ตารางเมตร จะใช้งบลงทุน 2-3.5 ล้านบาทต่อสาขา และขนาด 150-300 ตารางเมตร ใช้งบลงทุน 3.5-6 ล้านบาทต่อสาขา
สำหรับในไตรมาส 1/66 บริษัทฯได้เตรียมเปิดสาขาใหม่เพิ่ม 4-5 สาขา ภายใต้แบรนด์ร้านขายยา iCare และ Pharmax  เป็นหลัก รวมถึงจะมีการพัฒนาผลิตภัณฑ์นวัตกรรมอย่างต่อเนื่อง ภายใต้บริษัท เฮลทิเนส จำกัด ที่ HL ถือหุ้นในสัดส่วน 100% โดยในปี 2566 จะเห็นการขึ้นทะเบียนผลิตภัณฑ์นวัตกรรมใหม่ และเตรียมเปิดตัวผลิตภัณฑ์ใหม่อีกประมาณ 5-10 รายการ
“แนวโน้มผลการดำเนินงานในไตรมาส 1/66 น่าจะออกมาดีมากเมื่อเทียบกับช่วงเดียวกันของปี 65 เนื่องจากปัจจุบันยอดขายสาขาเดิมเติบโตเป็นตัวเลข 2 หลักต่อเนื่องมาตั้งแต่ไตรมาส 3 ปีก่อน และไตรมาสนี้ยังได้รับอานิสงส์จากโครงการ “ช้อปดีมีคืน” ซึ่งสามารถนำไปลดหย่อนภาษีได้ ขณะที่การท่องเที่ยวจีนที่เริ่มกลับมาฟื้นตัวอย่างชัดเจน ทำให้มีการปริมาณการซื้อขายเพิ่มขึ้นเป็นจำนวนมาก ช่วยผลักดันยอดขายคึกคัก” ภก.ธัชพล กล่าวในที่สุด